alexandrainst/scandi-wiki huggingface dataset:
MIM-23 Hawk

MIM-23 Hawk (Homing All the Way Killer)er et amerikansk mellomdistanse luftvernmissil produsert av Raytheon. Det ble designet for å være en mer mobilt enn dets motstykke MIM-14 Nike Hercules, hvor man ofret rekkevidde og max-høyde for å få et missil som var mye mindre og lettere. 

Hawk var opprinnelig tiltenkt å angripe fly, spesielt de som fløy på middels og lav høyde. Det ble tatt i bruk i US Army i denne rollen i 1959. I 1971 startet et stort oppgraderingsprogram, kjent som Improved Hawk, eller I-Hawk, som gjennomførte store forbedringer på missilet og erstattet alt av radarsystemer med nye modeller. Forbedringene fortsatte de neste 20 årene med bl.a. forbedrede elektroniske mottiltak, potensiell home-on-jam-mulighet, og i 1995 et nytt stridshode som ga dey kapasitet mot kortdistanse taktiske missiler. Jane's rapporterte at originalsystemet sjanse for å treffe målet på første forsøk var 0,56; I-Hawk forbedret dette til 0,85. Norge utviklet Norwegian Adapted Hawk basert på I-Hawk i samarbeid med Raytheon.

Hawk ble erstattet av MIM-104 Patriot i US Army i 1994. Den siste amerikanske brukeren var US Marine Corps, som brukte det inntil 2002 da det ble erstattet av det bærbare kortdistanse-missilet FIM-92 Stinger. Missilet ble også produsert utenfor USA; i Vest-Europa, Japan og Iran. Amerikanske styrker har aldri brukt Hawk i kamp, men det har blitt brukt utallige ganger av andre nasjoner. Det ble produsert omtrent 40 000 missiler av denne typen.

Referanser

Eksterne lenker 

Luftvernmissiler
Raytheon
MIM-14 Nike Hercules

Nike Hercules (opprinnelig kalt SAM-A-25, og senere MIM-14) var et luftvernmissil brukt av USA og andre NATO-land for medium- og høy-høyde langtrekkende luftvern. Det var vanligvis armert med et W31 atomstridshode, men kunne også bli brukt med et konvensjonelt stridshode for eksport utenfor USA. Atomstridshodet gjorde også at det kunne bli brukt som et alternativ som bakke-til-bakke-missil, og man hadde også tester som demonstrerte at missilet hadde mulighet til å slå ut missiler med kort rekkevidde. I USA ble missilet brukt komplementært med MIM-23 Hawk som hadde kortere rekkevidde og max-høyde, men var mindre, lettere og mobilt.

Hercules ble utviklet som en etterfølger til MIM-3 Nike Ajax, hvor man ønsket muligheten til å angripe høyt-flygende mål med supersonisk hastighet samt å kunne bære et atomstridshode som ga muligheten til å angripe hele formasjoner med fly med kun et enkelt missil. Det utviklet seg til et mye større missil som en to-trinns-rakett som ga missilet tre ganger så lang rekkevidde som Ajax. Utviklingen startet i 1958, opprinnelig på nye baser, men til slutt hadde missilet tatt over mange Ajax-baser også. På det meste var det utplassert på over 130 baser i USA alene. 

Hercules forble USAs primære tunge luftvernmissiler inntil de begynte å bli erstattet på 1980-tallet av de mer effektive og vesentlig mer mobile MIM-104 Patriot. Patriot-missilenes mye høyere presisjon gjorde at man kunne kvitte seg med atomstridshoder, og Hercules var det siste luftvernsystemet i USA som hadde denne muligheten. De siste Hercules missilene ble deaktivert i Europa i 1988, og missilet har aldri blitt avfyrt i strid.

Den norske Nikebataljonen benyttet missilet fra 1969, fram til bataljonen ble avviklet i 1991.

Referanser

Luftvernmissiler
Utstyr brukt av Luftforsvaret
Missiler brukt av Norges forsvar
Atomraketter
Ebrahim Hatamikia

Ebrahim Hatamikia (født 23. september 1961 i Teheran i Iran) er en iransk filmregissør bosatt i Iran.

Filmografi i utvalg 
 Bodyguord 2016
 Che (Chamran) 2014
 Gozaresh-e Yek Jashn 2011
 Davat 2008
 Be Name Pedar 2006
 Be Range Arghavan 2004
 Ertefae Past 2002
 Moje Mordeh 2001
 Rooban-e Ghermez 1999
 Ajans-e Shisheh-i 1998
 Borj-e Minoo 1996
 Booy-e Pirahan-e Yusef 1995
 Khakestar-e Sabz 1994
 Az Karkheh ta Rhein 1993
 Vasle Nikan1991 
 Deedeh-Ban 1990
 Mohajer  1990
 Hoviyat 1986

Eksterne lenker 
 E. Hatamikia

 

Iranske regissører
Carl Vinson

Carl Vinson (født 18. november 1883, død 1. juni 1981) var en Kongressrepresentant fra Georgia. Han var en demokrat og virket i mer enn 50 år i Representantenes hus. Han var kjent som «Far til Marinen». Han er det lengst-sittende medlem av Representantenes hus fra delstaten Georgia.

Tidlige år 
Vinson ble født i Fulton County, Georgia, gjennomførte Georgia Militære Høyskole. Senere ble han uteksaminert som jurist fra Mercer University i 1902. Han ble valgt til Representantenes hus i Georgia i 1908. Etter å ha tapt en tredje periode ble han utnevnt til dommer i Baldwin County, men etter senator Augustus Bacons plutselige død  ble Vinson det yngste medlem av Kongressen, 30 år gammel da han ble tatt i ed 3. november 1914.

I Kongressen 

Vinson  satt som Representant fra 3. november 1914 til 3. januar 1965. I løpet av hans periode i Huset var Vinson var en forkjemper for nasjonalt forsvar og spesielt den Marinen og  Marinekorpset. Han satt i Marine Affairs Committee kort tid etter første verdenskrig som demokratisk medlem i begynnelsen av 1920-tallet. Han var den eneste demokrat som satt i en komite som gjennomgikk luftfartens status i USA på midten av 1920-tallet.

Vinson var tilhenge raseskille og undertegnet i 1956, «Det Sørlige Manifest».

Vinson ikke søke gjenvalg i 1964 og trakk seg fra Kongressen i januar 1965.

Personlig 
Han giftet seg med Mary Green Ohio i 1921. Hun døde i 1949 etter langvarig sykdom.

Vinson hadde ikke barn,  men betrakter sin  assistent Charles Tillman Snead, Jr. Som sin adoptivsønnson. Hans grandnevø, Sam Nunn, tjenestegjorde som Senator fra Georgia i mer enn 24 år. Nunn som etterfulgte i sin grand-onkels fotspor, satt Senatets militære komite i nesten hele sin tid i Senatet. Sam Nunns datter, Michelle Nunn forsøkte forgjeves for et av Georgias plasser i 2014.

Død 
Vinson tilbake til Baldwin County, Georgia, der han bodde i pensjon til sin død 1. juni 1981. Han er gravlagt i Minne Hill Cemetery i Milledgeville, Georgia.

På tidspunktet for hans død, Vinson var den siste levende medlem av Representantenes hus som var ute på den tiden av USAs erklæring av krig mot det tyske riket, som førte Usa' inntreden i første verdenskrig.

Arv og minner 

Vinson Massif, det høyeste fjell i Antarktis er oppkalt etter ham
I anerkjennelse av hans innsats for den amerikanske marinen, ble det atomdrevne hangarskipet kalt USS «Carl Vinson», en ære som sjelden gis til en person i hans levetId. Den 15. mars 1980 da vinsom var 96 år var han tilstede ved skipets sjøsetting.

Referanser

Eksterne lenker 
 
 
   University of Georgia kort biografi
   University of Georgia-Profil av Carl Vinson
   United States Navy nettside: USS CARL VINSON
   Vinson Institutt Trykk på «Carl Vinson: En Arv av Offentlig Tjeneste,» 2002

Kongressrepresentanter fra Georgia
Presidentens Frihetsmedalje
Personer fra Baldwin County i Georgia
Hangman’s Wood

Hangman's Wood and Deneholes er et 3 hektar stort biologiske område av spesiell vitenskapelig interesse i Little Thurrock i Essex. Deneholes er små grotter som ble laget i middelalderen ved drift av krittgruver og er klassifisert som viktige minnesmerker.

Navnet Hangman's Woods kan dateres tilbake til i alle fall midten av det 17. århundre da navnet ble skrevet inn på et eiendomskart. Trærne i skogen omfatter eik, ask, platanlønn og hegg.

Skogen inneholder en rekke deneholes, disse ble undersøkt av Essex Field Club på slutten av det 19. århundre. Det er normalt ikke adgang til deneholes, men tillatelse kan innhentes fra kommunen. Kommunen vil utstede en tillatelse til å klatre ned for de som vil følge noen enkle regler og har forsikring. Deneholes er de viktigste dvalesteder for flaggermus i Essex. Det finnes tre arter: Brune langørede flaggermus, nattflaggermus og vannflaggermus. Eikeskogen er gammel, og den gir mat og tilholdssted for flaggermusene.

Deneholes ble kjent som Cunobelines gullgruver,<ref><cit class="citation" id="CITEREFThomas_Wright1834">Thomas Wright (1834), The picturesque beauties of Great Britain</cite></ref>og er beskrevet av English Heritage som middelalderske eller fra etter middelalderen og ble brukt til gruvedrift etter kritt eller flint. De regnes i dag som monumenteter. Opprinnelsen til disse deneholes er beskrevet av Tony Benton. Det ser ut til å ha vært mer enn 70 hull i skogen samtidig, de fleste konsentrert nord i skogen.

Ridestien som krysser Grangewood Avenue og går langs Woodside School forbinder Hangman's Wood med Terrel's hede i nærheten, er del av en gammel vei fra Coalhouse Point i Øst Tilbury til broen ved Aveley.

Referanser

Eksterne lenker 
 http://www.essexfieldclub.org.uk/portal/p/Geology+Site+Account/s/Hangmans+Wood+Deneholes/o/Hangmans+Wood+Deneholes  Kart, tegning og beskrivelse av Hangman's Wood

Essex
Phalota

Se Systematisk inndeling

Phalota er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore (ca. 1 centimeter), slanke trebukker, fargen varierer en god del, men overflaten er ganske matt.

Utbredelse 
Gruppen er utbredt i Australia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Phalotini Pascoe, 1863
 Slekten Phalota Pascoe, 1863 
 Phalota collaris Pascoe, 1866
 Phalota obscura Blackburn, 1889
 Phalota rufiventris Aurivillius, 1917
 Phalota tenella Pascoe, 1863

Kilder 
 Atlas of Living Australia - Phalotini

Eksterne lenker 
 
 Bildegalleri over artene

Cerambycinae
Dyr formelt beskrevet i 1863
Monoplia

Se Systematisk inndeling

Monoplia er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

Utseende

Levevis 
Larvene lever i død ved, mest av løvtrær.

Utbredelse 
Arten er utbredt i Australia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Elaphidiini J. Thomson, 1864 eller Phoracanthini
 Slekten Monoplia Newman, 1845
 Monoplia tetra Newman, 1845

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 
 

Cerambycinae
Dyr formelt beskrevet i 1845
Maublancia

Se Systematisk inndeling

Maublancia er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, avlange trebukker. Antennene er kortere enn kroppen, i alle fall hos noen er de kraftig sagtakkede, leddene utvidete. Pronotum er rundet uten pigger eller knøler på sidene. Dekkvingene er parallellsidige, spissen rundet.

Levevis 
Ingenting er kjent om biologien til disse trebukkene.

Utbredelse 
Gruppen er utbredt i Afrika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Phyllarthriini Lepesme & Breuning, 1956
 Slekten Maublancia Lepesme & Breuning, 1956
 Maublancia maublanci Lepesme & Breuning, 1956
 Maublancia nigricollis Lepesme & Breuning, 1956
 Maublancia testui Lepesme & Breuning, 1956

Kilder 
 Longicorn ID - Phyllarthriini

Eksterne lenker 
 

Cerambycinae
Biller formelt beskrevet i 1956
Meibomske kjertler

Meibomske kjertler (engelsk: meibomian gland/Glandulae tarsales) er fettkjertler som ligger i øyelokket.

Meibomske kjertler 

Dette er fettkjertler som ligger i øyelokket, og som har sitt utspring på kanten av øyelokket. Disse finnes både i de øvre og de nedre. Det øvre øyelokket har for øvrig flere kjertler og utganger enn det nedre. Disse kjerlene produserer viktig olje, lipider, som hjelper med å skape den riktige kvaliteten på tårefilmen.
Denne oljen/lipiden består av mange komponenter, blant annet: kolesterol, phosforlipider, voks, triglyserider og  hydrokarboner.Engelsk artikkel

I et friskt øye så kommer oljen ut idet øyelokkene klemmer mot hverandre, når man blinker. Trykket som oppstår er nok til å frigi olje, som blir dratt opp i øyefilmen når øyet åpnes.

Oljen hemmer fordampningen av tårevæske. Og den smører øyet slik at friksjon mellom øyelokkene og øyets overflate blir redusert.

Blokkerte kjerteler og årsak 

Noen ganger hender det seg at disse kjertlene blir blokkerte i ulik grad, da blir oljen hemmet fra å komme ut. 
Dette kan da føre til tørre øyne. 
Man kan også utvikle blefaritt, en øyelokksbetennelse. Kjertlene kan da ha blitt tette pga. irritanter, allergi, utbrudd av stafylokokk infeksjon eller annet. Midd kan også være en årsak, Demodex er en type midd som kan leve i folikklene (hårsekkene). (Hunder kan også få blefaritt, se Øyelidelser hos hund)

Meibomsk Kjertel Dysfunksjon 

Meibomsk Kjertel Dysfunksjon (Eng. Meibomian Gland Dysorder (MGD) er som navnet tilsier, dysfunksjon i denne kjertelen i øyet. Denne tilstanden er kronisk og kan føre til tørre øyne. Dysfunksjon viser seg ved at sekresjon av oljen som skal smøre øyet er hemmet av ulik grad, eller er blokkert. Oljen virker ved at den reduserer fordampning av tårevæsken og reduserer friksjon. En øyenlege kan ta en test ved å klemme på kjertlene for å sjekke hvor mye olje som kommer ut.

Ved fremskreden dysfunksjon, kan man se at de små sirkelformede nedsunkede punktene på øyekanten har begynt å forsvinne. Ref Figure 15 Dette er et viktig klinisk tegn på MGD

MGD kan være både symptomatisk og asyptomatisk. 86 % av dem som lider av tørre øyne, lider av Meibomsk kjertel dysfunksjon.

Øyet
Captain Toad: Treasure Tracker

Captain Toad: Treasure Tracker er et action-puzzle-spill utviklet av Nintendo EAD Tokyo og 1-UP Studio, og utgitt av Nintendo. Spillet er en spin-off av Super Mario-serien, som bygger på et minispill inkludert i Super Mario 3D World. Det ble utgitt til Wii U i november 2014 i Japan, desember 2014 i Nord-Amerika og januar 2015 i Europa. En utgave av spillet kommer til Nintendo Switch 13. juli 2018, med nye nivåer med temaer fra Super Mario Odyssey. Spillet er også annonsert til å komme ut til Nintendo 3DS.

Captain Toad: Treasure Tracker handler om Captain Toad og Toadette som skal navigere forbi en rekke hindringer og nå fram til en gullstjerne i enden av hvert nivå. Spilleren må bruke kameraet for å se problemet fra ulike vinkler, og dermed komme fram til en løsning for å nå gullstjerna. Ved å fullføre alle nivåene i spillet, kan spilleren få se forbindelsen mellom Captain Toad: Treasure Tracker og Super Mario 3D World, og kan spille fire nivåer fra 3D World som Captain Toad.

Referanser

Eksterne lenker 
 

Nintendo 3DS-spill
Nintendo Switch-spill
Videospill fra 2014
Videospill utviklet av Nintendo
Wii U-spill
Videospill utviklet i Japan
Peter Spahn

Peter Joseph Spahn (født 22. mai 1846 i Winkel i Rheingau i Tyskland, død 31. august 1925 i Bad Wildungen) var en tysk jurist og politiker tilhørende det tyske katolske partiet Zentrum.

Han var far til Martin Spahn.

Liv og virke

Bakgrunn
Peter Spahn var sønn av en hjulmaker. Etter abitur i 1866 i Hadamar studerte Spahn rettsvitenskap i Würzburg, Tübingen, Berlin og Marburg.

Dommer
Han trådte i 1869 inn i prøyssisk dommertjeneste og innehadde forskjellige dommerembeder. I 1874 var han dommer i Marienburg i provinsen Westpreussen. I 1887 ble han dommer ved Landretten i Bonn, i1892 dommer i Oberlandesgericht i Posen, og fra 1896 ved Kammergreicht i Berlin. 

I 1898 ble han Reichsgerichtsrat i Leipzig, 1905 president for Oberlandesgerichtes Kiel, til sist 1910–17 posten som Oberlandesgerichtspräsident i Frankfurt am Main.

I 1899 var han president for Katholikentag i Neisse.

Politiker
Han tilhørte Den tyske riksdagen 1884–1918, nasjonalforsamlingen i Weimar 1919–20 og deretter fra 1920 Weimarrepublikkens riksdag. Han ble etter Ludwig Windthorsts død ble en av Sentrumspartiets mest innflytelserike menn. Han ble i 1907 partiets setedfortredende og i 1912 dets ordinarie partiordfører. Dessuten var han 1882–88, 1891–98 og 1904–08 representant til den prøyssiske landdagen. 

Spahn var 1895–98 Riksdagens andre og 1909 dens første visepresident samt 1912 president. Han tilhørte sitt partis høyre fløy og kom ikke sjeldent i konflikt med dens demokratiske gruppe under Matthias Erzberger, først i kolonispørsmål og under første verdenskrig om krigsmålene. 

Han var prøyssisk justisminister i tiden august 1917 til november 1918. Selv om han av overbevisning var en konservativ monarkist, gikk han inn for et partisamarbeid med SPD og for godtakelse av Versaillestraktaten.

Referanser

Litteratur
 Dirk Hainbuch, Florian Tennstedt (Bearb.): Biographisches Lexikon zur Geschichte der deutschen Sozialpolitik 1871 bis 1945. Band 1: Sozialpolitiker im Deutschen Kaiserreich 1871 bis 1918. Kassel University Press, Kassel 2010, ISBN 978-3-86219-038-6, S. 152 f. (online, PDF; 2,2 MB)
 H. Neubach: Peter Spahn (1846–1925). In: R. Morsey: Zeitgeschichte in Lebensbildern. Aus dem deutschen Katholizismus des 20. Jahrhunderts. 1973, S. 65–80.
 Biographisches Lexikon des KV. Band 3, 1994, ISBN 3-89498-014-1, S. 109 f.
 Erhard Zimmer: Die Geschichte des Oberlandesgerichts Frankfurt. Kramer, Frankfurt 1976, ISBN 3-7829-0174-6, S. 141–143.

Eksterne lenker
 

Tyske jurister
Tyske politikere
Personer fra Rheingau-Taunus-Kreis
Bebius

Se Systematisk inndeling

Bebius er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, lange og tynne, brune trebukker. Antennene er kortere enn kroppen. Pronotum er tønneformet uten tenner på sidene. Dekkvingene er litt avsmalnende bakover.

Utbredelse 
Slekten er utbredt i Australia og Ny-Caledonia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Piesarthrini Lacordaire, 1869 eller Strongylurini
 Slekten Bebius Pascoe, 1865
 Bebius cylindricus Lea, 1918
 Bebius filiformis Pascoe, 1865
 Bebius lineatus (Fauvel, 1906)
 Bebius variegatus Blackburn, 1892

Kilder 
 Katalog med utbredelsesdata

Eksterne lenker 
 BIldegalleri 
 

Cerambycinae
Dyr formelt beskrevet i 1865
Alienosternus

Se Systematisk inndeling

Alienosternus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore trebukker, enten brune eller med rødoransje pronotum og svarte dekkvinger med grønnlig metallglans. Antennene er tynne, litt lengre enn kroppen. Pronotum er tønneformet, omtrent så langt som bredt, uten tenner på sidene. Dekkvingene er parallellsidige.

Utbredelse 
Slekten er utbredt i Brasil og det nordlige Argentina.

Systematisk inndeling  
 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Piezocerini Lacordaire, 1869
 Understammen Piezocerina Lacordaire, 1869
 Slekten Alienosternus Martins, 1976  
 Alienosternus cristatus (Zajciw, 1970)
 Alienosternus metallicus Martins, 1976
 Alienosternus sanjacintero García, Botero & Martínez, 2019
 Alienosternus simplex Martins, 1976
 Alienosternus solitarius (Gounelle, 1909)
 Alienosternus wappesi García, Botero & Martínez, 2019

Kilder 
 Katalog med utbredelsesdata

Eksterne lenker 
 Bildegalleri 
 
 

Cerambycinae
Biller formelt beskrevet i 1976
Avtrykksfunksjon

En avtrykksfunksjon eller hashfunksjon er en funksjon som kan bli brukt til å forvandle data fra en tilfeldig størrelse til en fastsatt størrelse. Verdiene som returneres av denne funksjonen kalles avtrykks- eller hashverdier, -koder og -summer. En slik datastruktur er kalt en hashtabell, og benyttes svært ofte i programvare for et raskt oppslag i data. Et eksempel er å finne et mønster i DNA-sekvenser. Hashtabeller er også benyttet innenfor kryptografi. Hashfunksjoner er også brukt til å beskytte hemmelig informasjon som for eksempel passord.

Eksterne lenker 
Beregning av en hash av en gitt verdi av Timo Denk

Algoritmer
Rakhshan Bani-Etemad

Rakhshan Bani-Etemad (født 3. april 1954 i Teheran i Iran) er en iransk filmregissør bosatt i Iran. Hun er ansett som ledende kvinnelig regissør, og filmene hennes har blitt hyllet på internasjonale festivaler, så vel som å være bemerkelsesverdig populært med iranske kritikere og publikum.

Filmografi i utvalg 
 Kharej az Mahdudeh (1986 - aka Off-Limits)
 Zard-e Ghanari (1988 - aka Canary Yellow)
 Pul-e Khareji (1989 - aka Foreign Currency)
 Nargess (1992)
 Rusari Abi (1995 - aka The Blue-Veiled)
 Banoo-ye Ordibehesht (1998 - The May Lady)
 Baran-O-Bumi (1999 - aka Baran and the Native)
 Zir-e Pust-e Shahr (2001 - aka Under the Skin of the City)
 Ruzegar-e ma (2002 - aka Our Times)
 Gilane (2004)
 Khoon Bazi (2006 - aka Mainline)
 We Are Half of Iran's Population (2009)
 Ghesseha (2014 - aka Tales)

Eksterne lenker 
 Film Director Biographies R.B.Etemad

 

Iranske regissører
Fødsler i 1954
Torfinn Borkhus

Torfinn Borkhus (født 6. januar 1981) er en norsk filmkritiker og programleder i NRK fra bygda Dalholen  i Folldal.

Han studerte data- og multimedieteknologi ved Høgskolen i Gjøvik og drama- og teaterstudier ved NTNU i Trondheim. Han arbeidet deretter i P3 på Tyholt i Trondheim i 2006, med ansvar for program som Show Show, Osenbanden, Hundepatruljen og Filmpolitiet. 

Han var årogramleder for radioprogrammet Lønsjsammen med Rune Nilsen 2012-2017. Radioprogrammet ble lagt ned i 2017. Borkhus tok i 2014 over etter Per Olav Alvestad som Rune Nilsons makker i TV-serien Ikke gjør dette hjemme. Han er for tiden programleder for Freddan på NRK P1 sammen med Sven Bisgaard Sundet. Han har vært programleder for NRK P1-programmet "Nesten helt sant" sammen med blant andre Are Sende Osen og Kirsti Falch-Nilsen.

Han er tildelt Folldal Mållags pris. 

Borkhus er gift med musiker Siri Gjære og bosatt på Svartlamoen.

Diskografi
Som medlem av 
 Norwegian Classics (2014, Oh Yeah!)
More Norwegian Classics (2016, Oh Yeah!)

Referanser

Eksterne lenker  
 

Programledere for NRK
Norske filmkritikere
Norske bassister
Personer fra Folldal kommune
Akvanaut

En akvanaut er en person som arbeider er under vann. Akvanaut stammer fra det latinske ordet aqua (vann) og den greske nautes ("sjømann"), tilsvarende «astronaut».

Kjente akvanauter 
Den første menneskelige akvanaut var Robert Sténuit, som oppholdt seg i en liten en-manns-sylinder på 200 fot (61 meter) i 24 timer i september 1962 utenfor Villefranche-sur-Mer på den Den franske Riviera. Militære akvanauter omfatter Robert Sheats, forfatteren Robin Cook, og astronautene Scott Carpenter og Alan Shepard. Den sivile akvanauten Berry L. Cannon døde av karbondioksidforgiftning i US Navys SEALAB III-prosjekt.

Jacques-Yves Cousteaus film Le Monde sans soleil (1964) skildrer et mannskap av akvanauter på Continental Shelf Station Two.

Referanser

Litteratur 
 
 
 
 

Oseanografi
Dykking